b'\n_START_ARTICLE_\nKonbif\n_START_PARAGRAPH_\nKonbif\xc2\xa0ialah suatu\xc2\xa0produk daging asin. Perkataan ini datang dari perkataan Inggeris "corned beef", yang datang daripada kaedah pengasinan menggunakan\xc2\xa0garam batu, yang dalam bahasa Inggeris dipanggil "corns of salt". Konbif digunakan dalam pelbagai jenis masakan._NEWLINE_Kebanyakan resipi mengandungi\xc2\xa0nitrat\xc2\xa0atau\xc2\xa0nitrit, yang menukarkan protein mioglobin daging kepada nitrosomioglobin, menghasilkan warna merah jambu pada daging. Nitrat dan nitrit mengurangkan risiko\xc2\xa0botulisme\xc2\xa0semasa pengasinan dengan membantutkan pertumbuhan spora Clostridium botulinum, namun telah dikaitkan dengan risiko barah\xc2\xa0yang lebih tinggi. Daging yang diasinkan dengan garam sahaja hanya mempunyai warna kelabu dan kadangkala digelar "New England corned beef".\xc2\xa0Kadangkala, gula dan rempah juga dimasukkan ke dalam resipi konbif._NEWLINE_Ia amat popular di zaman\xc2\xa0Perang Dunia Pertama dan\xc2\xa0Perang Dunia Kedua, di mana daging segar dicatukan. Ia juga kekal popular di Kanada dalam pelbagai masakan.'